A nyomtató és a számítógép különböző hálózathoz csatlakozik

Hálózat telepítés súgó

## A nyomtató és a számítógép különböző hálózathoz csatlakozik

Válasszon egy lehetséges okot:

A környéken több hálózat is ugyanazon hálózatnévvel (SSID) rendelkezik

Ha nem változtatta meg a vezeték nélküli útválasztó alapértelmezett hálózatnevét (SSID), előfordulhat, hogy a környéken egy másik, ugyanazon névvel rendelkező vezeték nélküli útválasztó is található. Elképzelhető, hogy a vezeték nélküli számítógép vagy a nyomtató véletlenül a másik vezeték nélküli útválasztóhoz csatlakozik. Ennek elkerüléséhez rendeljen egyedi nevet a vezeték nélküli hálózathoz. Ha így tesz, a hálózathoz csatlakozó vezeték nélküli eszközök mindegyikét konfigurálni kell az új hálózatnévvel.

A hálózat egynél több útválasztóval vagy alhálózattal rendelkezik

Ha a hálózat egynél több útválasztót tartalmaz, előfordulhat, hogy a számítógép és a nyomtató eltérő útválasztóhoz csatlakozik. Ellenőrizze, hogy a számítógép és a nyomtató ugyanahhoz az útválasztóhoz csatlakozik. Az is előfordulhat, hogy az útválasztó egy külön, vendég hálózati kapcsolatot is biztosít. Győződjön meg arról, hogy a számítógép és a nyomtató nem használja a vendég kapcsolatot.

Ha a hálózat alhálózatokkal rendelkezik, válassza a Folytatás lehetőséget, majd adja meg kézzel a nyomtató IP-címét.

Elképzelhető, hogy a számítógép egynél több hálózati profillal rendelkezik

Ellenőrizze, hogy a számítógép a megfelelő útválasztóhoz csatlakozik-e. Lehet, hogy a környék egy másik aktív vezeték nélküli útválasztóját használta, és a számítógép még azzal a hálózati profillal rendelkezik. Előfordulhat, hogy elindítását követően a számítógép automatikusan csatlakozik ezen vezeték nélküli útválasztóhoz.

A számítógép egy virtuális magánhálózathoz (VPN) csatlakozik

Ha a számítógép egy külső biztonságos hálózat eléréséhez VPN-kapcsolatot használ, először le kell választania a VPN hálózatról a nyomtató érzékeléséhez és a hálózaton való telepítéséhez.

© Hewlett-Packard Development Company, L.P.