Речник

# Речник

Вграден уеб сървър (EWS)

  Вграденият уеб сървър (EWS) е уеб страница, която съществува в самия принтер. Когато принтерът се свърже към мрежа, можете да използвате EWS, за да видите информацията за статуса, да промените настройките и да управлявате принтера от компютъра си. Можете да използвате вградения уеб сървър, без да имате връзка с интернет. Имайте предвид обаче, че в такъв случай някои функции може да не бъдат достъпни.

Адрес на шлюз

  Безжичните рутери имат адрес на шлюз, който представлява уникален IP адрес, който се задава от производителя на рутера. Този адрес на шлюз няма да се промени, освен ако Вие не го промените. Вижте документацията към рутера или се свържете с производителя на рутера, за да разберете какъв е адресът на шлюз на рутера Ви и как можете да го промените.

Име на хост

  Принтерът има уникално име на хост, което се задава от HP. Когато бъдете помолени да въведете името на хоста, се уверете, че сте го въвели точно.

HP ePrint

  HP ePrint е безплатна услуга от HP, която Ви позволява да печатате към своя поддържащ HP ePrint принтер от всяко място, от което можете да изпратите имейл. Просто изпратете документите и снимките като прикачени файлове на имейл адреса, който е зададен на принтера при активирането на уеб услугите. Няма нужда от допълнителен софтуер или драйвери. Софтуерът на принтера HP ще Ви ръководи през процеса по настройка на HP ePrint. Използването на ePrint, приложенията за печат и HP Connected, във връзка със свързаните към интернет принтери HP (поотделно и съвкупно наричани „система ePrintCenter“) изисква безплатен акаунт в HP Connected и означава, че се съгласявате с правилата и условията, които са посочени на уеб сайта на HP Connected.

Печат чрез Wi-Fi Direct

  С печатът чрез Wi-Fi Direct можете да печатате по безжичен път от компютър или мобилно устройство (например смартфон, таблет или друго поддържащо безжични мрежи устройство), без да трябва да се свързвате към съществуваща безжична мрежа. Софтуерът на принтера HP е необходим за печатане с безжичен директен печат от компютър. За печат през Wi-Fi Direct от смартфон или таблет е нужно съвместимо приложение за печат. След като настроите принтера, ще можете да създадете директна безжична връзка. Вижте документацията към принтера, за да разберете как да активирате печата през Wi-Fi Direct.

IP адрес

  Адресът на интернет протокол (IP адрес) представлява уникален цифров идентификатор, който се задава от мрежата на свързаните устройства, например на принтера. Валидният IP адрес се състои от четири числа, разделени чрез точки, например 192.168.1.001. Всички устройства в една локална мрежа имат зададени им уникални IP адреси. Това задаване на IP адресите обикновено се извършва автоматично от безжичния рутер и се нарича DHCP адресиране. Можете да създадете ръчен (или статичен) IP адрес за мрежови принтер. Статичният адрес на принтера трябва да съответства на формата на адреса на шлюз на рутера.

MAC адрес

  Адресът за контрол на достъпа до мултимедиите (MAC) или още хардуерен адрес представлява идентификатор, който се задава на мрежовия хардуер от HP по време на производството. MAC адресът е включен в страницата за конфигуриране на мрежата и е отпечатан на етикета на серийния номер на Вашия принтер.

Страница за конфигуриране на мрежата

  Страницата за конфигуриране на мрежата представлява отчет на спецификациите на принтера, например мрежови статус, вид на активна връзка, сериен номер, MAC или хардуерен адрес, име на мрежата (SSID), вид удостоверяване и IP адрес. Може да се наложи да прегледате на тази страница, докато настройвате мрежовата връзка или отстранявате свързани с нея проблеми на принтера на HP.

Виртуална частна мрежа (VPN)

  Виртуалната частна мрежа представлява защитена мрежа, която използва публична инфраструктура, например интернет, за да осигури дистанционен достъп до централизирана мрежа.

Име на безжична мрежа (SSID)

  Името на безжичната мрежа или SSID (идентификатор на набор услуги) по подразбиране се създава от производителя на рутера и не представлява уникално име. Създайте уникално име за Вашия рутер, за да избегнете възможността от съвпадение със същото име като друга мрежа.

Отчет за тест на безжична мрежа

  Ако принтерът има безжична връзка към мрежата, отпечатването на този отчет може да провери мрежовата връзка и също така да осигури диагностична информация за връзката.

Парола за безжична мрежа

  Паролата за безжична мрежа не позволява на нежелани непознати да получат достъп до Вашата безжична мрежа. Най-честите видове шифроване са WEP и WPA. WEP ключът и WPA паролата включват различаване на малките и главните букви; трябва да въведете малките и главните букви точно както са зададени.

© Hewlett-Packard Development Company, L.P.