Разширена настройка на принтера

Помощ за инсталиране на мрежа

## Разширена настройка на принтера

Обикновено безжичният рутер автоматично ще зададе IP адрес (DHCP адресиране) на всички устройства във Вашата локална безжична мрежа.

Ако искате да използвате собствен IP адрес:

1. Създайте IP адрес за принтера.

   - Форматът на IP адреса на принтера трябва да съответства на формата на адреса на шлюза на рутера. Първите три числови сегмента и на двата адреса трябва да бъдат едни и същи, като само последното число трябва да бъде уникално. Вижте документацията към рутера или се свържете с производителя на рутера, за да разберете какъв е адресът на шлюза на рутера Ви.

   - Всяко устройство в безжичната мрежа трябва да има уникален IP адрес.

   - Вашият IP адрес трябва да бъде в диапазона, който е указан от рутера. Вижте документацията към рутера или се свържете с производителя на рутера, за да разберете какъв е диапазонът на адресите.

     Например:

     Адрес на шлюза на рутера | 192.168.1.1
     IP адрес на Устройство 1 | 192.168.1.100
     IP адрес на Устройство 2 | 192.168.1.101
     IP адрес на Вашия принтер | 192.168.1.102

2. В полето IP адрес въведете IP адреса, който сте създали за принтера.

3. В полето Маска на подмрежа въведете 255.255.255.0, освен ако не сте я променили от стойността по подразбиране.

4. В полето Шлюз въведете адреса на шлюз на безжичния рутер.

5. Натиснете Продължи, за да съхраните тези стойности в принтера.

Ако сте стигнали до екрана „Разширена настройка на принтера“ по погрешка, щракнете върху „Назад“, за да се върнете на предишния екран.

© Hewlett-Packard Development Company, L.P.