Tlačiareň a počítač sú pripojené k rôznym sieťam

Pomoc k sieťovej inštalácii

## Tlačiareň a počítač sú pripojené k rôznym sieťam

Existuje niekoľko bežných dôvodov pripojenia počítača a tlačiarne k rôznym smerovačom:

Viaceré siete vo vašej oblasti majú rovnaký názov siete (SSID)

Ak ste nezmenili výrobcom prednastavený názov siete (SSID) na vašom smerovači, vo vašej oblasti sa môže vyskytovať ďalší bezdrôtový smerovač s rovnakým názvom. Váš bezdrôtový počítač alebo tlačiareň sa môžu omylom pripájať k takémuto ďalšiemu smerovaču. Aby ste tomu predišli, priraďte svojej bezdrôtovej sieti jedinečný názov. Ak vykonáte toto nastavenie, všetky bezdrôtové zariadenia vo vašej sieti je potrebné nastaviť podľa nového názvu siete.

Vaša sieť obsahuje viacero smerovačov alebo podsietí

Ak vaša sieť pozostáva z viacerých smerovačov, počítač a tlačiareň môžu byť pripojené k rôznym smerovačom. Dbajte na to, aby sa počítač a tlačiareň pripájali k rovnakému smerovaču. Smerovač tiež môže poskytovať samostatné pripojenie k hosťovskej sieti. Dbajte na to, aby počítač a tlačiareň nepoužívali hosťovské pripojenie.

Ak vaša sieť obsahuje podsiete, stlačte tlačidlo Ďalej a ručne zadajte IP adresu tlačiarne.

Váš počítač môže mať viac ako jeden sieťový profil

Dbajte na to, aby sa počítač pripájal k správnemu smerovaču. Možno ste v minulosti vo svojej oblasti používali odlišný bezdrôtový smerovač, ktorý je stále aktívny a počítač môže stále obsahovať príslušný sieťový profil. Počítač sa po spustení môže automaticky pripojiť k tomuto bezdrôtovému smerovaču.

Váš počítač je pripojený k virtuálnej súkromnej sieti (VPN)

Ak počítač používa pripojenie VPN na prístup k vonkajšej zabezpečenej sieti, musíte ho najskôr odpojiť od siete VPN, aby mohol rozpoznať a nainštalovať sieťovú tlačiareň.

© Hewlett-Packard Development Company, L.P.