Glosārijs

# Glosārijs

Iegults tīmekļa serveris (EWS)

  Iegults tīmekļa serveris (EWS) ir tīmekļa lapa, kas eksistē printerī. Kad printeris ir savienots ar tīklu, varat izmantot EWS, lai skatītu statusa informāciju, mainītu iestatījumus un pārvaldītu printeri no datora. Iegulto tīmekļa serveri var izmantot bez savienojuma ar internetu, tomēr dažas funkcijas var nebūt pieejamas.

Vārtejas adrese

  Bezvadu maršrutētājiem ir vārtejas adrese, kas ir unikāla IP adrese, ko piešķir maršrutētāja ražotājs. Šī vārtejas adrese netiks manīta, ja vien to nemaināt pats. Skatiet maršrutētāja komplektācijā iekļauto dokumentāciju vai sazinieties ar maršrutētāja ražotāju, lai uzzinātu sava maršrutētāja vārtejas adresi un kā to nomainīt.

Resursdatora nosaukums

  Jūsu printerim ir unikāls resursdatora nosaukums, kuru piešķīra HP. Kad jums prasa ievadīt resursdatora nosaukumu, pārliecinieties, ka ievadāt to precīzi.

HP ePrint

  HP ePrint ir bezmaksas pakalpojums no HP, kas ļauj drukāt ar jūsu printeri, kuram iespējots HP ePrint, no jebkuras vietas, kur var nosūtīt e-pastu. Vienkārši nosūtiet savus dokumentus un fotogrāfijas kā pielikumus uz e-pasta adresi, kas ir piešķirta printerim, iespējojot tīmekļa pakalpojumus. Nekāda papildu programmatūra vai draiveri nav nepieciešami. HP printera programmatūra jums palīdzēs iestatīt HP ePrint. Lai izmantotu ePrint, drukāšanas lietotnes un HP Connected apvienojumā ar HP printeriem, kas ir savienoti ar tīmekli (atsevišķi un kopumā “ePrintCenter sistēma”), ir nepieciešams bezmaksas HP Connected konts un ir jāpiekrīt noteikumiem un nosacījumiem HP Connected tīmekļa vietnē.

Wi-Fi Direct drukāšana

  Izmantojot Wi-Fi Direct drukāšanu, varat drukāt bez vadu savienojuma no datora vai mobilās ierīces (piemēram, viedtālruņa, planšetdatora vai citas bezvadu ierīces), neizveidojot savienojumu ar esošu bezvadu tīklu. Drukāšanai no datora, izmantojot bezvadu tiešo drukāšanu, ir nepieciešama HP printeru programmatūra. Lai drukātu, izmantojot Wi-Fi Direct drukāšanu no viedtālruņa vai planšetdatora, ir nepieciešama saderīga drukāšanas lietotne. Pēc printera iestatīšanas varēsiet izveidot tiešu bezvadu savienojumu. Skatiet sava printera dokumentāciju, lai uzzinātu, kā iespējot Wi-Fi Direct drukāšanu.

IP adrese

  Interneta protokola (IP) adrese ir unikāls skaitlisks identifikators, ko tīmeklis piešķir pievienotai ierīcei, piemēram, printerim. Derīga IP adrese sastāv no četriem skaitļiem, kurus atdala punkti, piemēram, 192.168.1.001. Katrai ierīcei lokālā tīklā ir piešķirta unikāla IP adrese. Šādu IP adrešu piešķiršanu parasti automātiski veic bezvadu maršrutētājs, un to sauc par DHCP adrešu piešķiršanu. Jūs varat izveidot manuālu (vai statisku) IP adresi tīkla printerim. Printera statiskajai adresei ir jāatbilst maršrutētāja vārtejas adreses formātam.

MAC adrese

  Vides piekļuves vadība (MAC) vai aparatūras adrese ir identifikators, ko HP izgatavošanas laikā piešķir tīkla aparatūrai. MAC adrese ir iekļauta tīkla konfigurācijas lapā un tā ir drukāta uz printera sērijas numura etiķetes.

Tīkla konfigurācijas lapa

  Tīkla konfigurācijas lapa ir printera specifikāciju atskaite, piemēram, tīkla statuss, aktīvā savienojuma tips, sērijas numurs, MAC vai aparatūras adrese, tīkla nosaukums (SSID), autentifikācijas tips un IP adrese. Iespējams, var būt nepieciešams skatīt informāciju šajā lapā, iestatot HP printera tīkla savienojumu vai novēršot tā problēmas.

Virtuālais privātais tīkls (VPN)

  Virtuālais privātais tīkls ir drošs tīkls, kas izmanto publisko infrastruktūru, piemēram, internetu, lai sniegtu attālu piekļuvi centralizētam tīklam.

Bezvadu tīkla nosaukums (SSID)

  Noklusējuma bezvadu tīkla nosaukumu vai SSID (pakalpojumu kopas identifikatoru) izveido maršrutētāja ražotājs un tas nav unikāls nosaukums. Izveidojiet maršrutētājam unikālu nosaukumu, lai novērstu iespēju, ka tā nosaukums ir tāds pats kā cita tīkla nosaukums.

Bezvadu tīkla pārbaudes atskaite

  Ja printerim ir bezvadu savienojums ar jūsu tīklu, izdrukājot šo atskaiti varat pārbaudīt tīkla savienojumu un arī iegūt savienojuma diagnostikas informāciju.

Bezvadu parole

  Bezvadu parole neļauj nevēlamām, nepiederošām personām piekļūt jūsu bezvadu tīklam. Izplatītākie šifrēšanas veidi ir WEP un WPA. WEP atslēga un WPA ieejas frāze ir reģistrjutīgas; ievadiet precīzus definētos lielos un mazos burtus.

© Hewlett-Packard Development Company, L.P.