Pažangioji spausdintuvo sąranka

Tinklo įdiegimo pagalba

## Pažangioji spausdintuvo sąranka

Paprastai jūsų belaidis maršruto parinktuvas visiems vietiniame belaidžiame tinkle esantiems įrenginiams automatiškai priskiria IP adresą (DHCP adresavimas).

Jei norite naudoti savo IP adresą:

1. sukurkite savo spausdintuvui IP adresą.

   - Jūsų spausdintuvo IP adreso formatas turi atitikti jūsų maršrutų parinktuvo tinklų sietuvo adreso formatą. Pirmieji trys abiejų adresų skaičių segmentai turi būti vienodi, skirsis tik paskutinis skaičius – jis turi būti unikalus. Norėdami sužinoti savo maršrutų parinktuvo tinklų sietuvo adresą, žiūrėkite prie jūsų maršrutų parinktuvo pridedamą dokumentaciją arba susisiekite su jo gamintoju.

   - Kiekvienas įrenginys jūsų belaidžiame tinkle turi turėti unikalų IP adresą.

   - Jūsų IP adresas turi būti jūsų maršrutų parinktuvo nustatytame intervale. Norėdami sužinoti daugiau apie adresų intervalą, žiūrėkite prie jūsų maršrutų parinktuvo pridedamą dokumentaciją arba susisiekite su jo gamintoju.

     Pavyzdžiui:

     Maršrutų parinktuvo tinklų sietuvo adresas | 192.168.1.1
     1 įrenginio IP adresas | 192.168.1.100
     2 įrenginio IP adresas | 192.168.1.101
     Jūsų spausdintuvo IP adresas | 192.168.1.102

2. IP adreso lauke įveskite IP adresą, kurį sukūrėte savo spausdintuvui.

3. Potinklio šablono lauke įveskite 255.255.255.0, nebent pakeitėte numatytuosius nustatymus.

4. Tinklų sietuvo lauke įveskite savo belaidžio maršrutų parinktuvo tinklų sietuvo adresą.

5. Norėdami išsaugoti šiuos nustatymus spausdintuve, spauskite „Tęsti“.

Jei „Pažangiųjų spausdintuvo nustatymų“ langą įjungėte per klaidą, paspauskite „Atgal“, kad grįžtumėte į ankstesnįjį langą.

© „Hewlett-Packard Development Company“, L.P.