Glosar

# Glosar

Server web încorporat (EWS)

  Serverul web încorporat (EWS) este o pagină web care există pe imprimantă. Când imprimanta este conectată la o reţea, puteţi utiliza EWS pentru a vedea informaţii despre stare, a modifica setările şi a gestiona imprimanta de la computer. Puteţi să utilizaţi Serverul web încorporat fără conexiune la internet, însă este posibil ca unele caracteristici să nu fie disponibile.

Adresă gateway

  Routerele wireless au o adresă gateway, care este o adresă IP unică atribuită de producătorul routerului. Această adresă gateway nu se va schimba decât dacă o modificaţi dumneavoastră. Consultaţi documentaţia furnizată împreună cu routerul sau contactaţi producătorul routerului pentru a afla adresa gateway a routerului şi cum o puteţi schimba.

Nume de gazdă

  Imprimanta dumneavoastră are un nume de gazdă unic, care este atribuit de HP. Când vi se solicită să introduceţi numele de gazdă, asiguraţi-vă că introduceţi numele exact aşa cum apare.

HP ePrint

  HP ePrint este un serviciu gratuit de la HP care vă permite să imprimaţi pe imprimanta activată pentru HP ePrint de oriunde puteţi trimite un e-mail. Trimiteţi documente şi fotografii ca ataşări la adresa de e-mail atribuită imprimantei dumneavoastră atunci când activaţi Serviciile web. Nu sunt necesare aplicaţii software sau drivere suplimentare. Software-ul imprimantei HP vă va ghida prin procesul de configurare a serviciului HP ePrint. Utilizarea serviciului ePrint, a aplicaţiilor de imprimare şi a serviciului HP Connected, împreună cu imprimantele HP conectate la internet (denumite separat şi colectiv „Sistemul ePrintCenter”), necesită un cont HP Connected gratuit şi înseamnă că sunteţi de acord cu termenii şi condiţiile de pe site-ul web HP Connected.

Imprimare Wi-Fi Direct

  Cu ajutorul imprimării Wi-Fi Direct, puteţi să imprimaţi în modul wireless de la un computer sau dispozitiv mobil (cum ar fi un smartphone, o tabletă sau un alt dispozitiv care se poate conecta la o reţea wireless), fără să vă conectaţi la o reţea wireless existentă. Pentru a imprima direct prin wireless de la un computer, este necesar software-ul pentru imprimanta HP. Pentru a imprima prin Wi-Fi Direct de la un smartphone sau o tabletă, este necesară o aplicaţie de imprimare compatibilă. După ce configuraţi imprimanta, veţi putea să creaţi o conexiune directă prin wireless. Consultaţi documentaţia imprimantei pentru a afla cum să activaţi imprimarea Wi-Fi Direct.

Adresă IP

  Adresa Internet Protocol (IP) este un identificator numeric unic atribuit de reţea unui dispozitiv conectat, cum ar fi o imprimantă. O adresă IP validă este formată din patru cifre, separate prin puncte, de exemplu, 192.168.1.001. Toate dispozitivele dintr-o reţea locală au atribuite adrese IP unice. Această atribuire a adreselor IP se realizează de obicei automat de către routerul wireless şi se numeşte adresare DHCP. Puteţi să creaţi o adresă IP manuală (sau statică) pentru o imprimantă de reţea. Adresa statică a imprimantei trebuie să aibă acelaşi format ca adresa gateway a routerului.

Adresă MAC

  Adresa Media Access Control (MAC) sau hardware este un identificator atribuit hardware-ului de reţea de către HP în cadrul procesului de producţie. Adresa MAC este inclusă pe Pagina de configurare a reţelei şi este tipărită pe eticheta cu numărul de serie a imprimantei.

Pagina de configurare a reţelei

  Pagina de configurare a reţelei este un raport cu specificaţiile imprimantei, de exemplu, starea imprimantei, tipul conexiunii active, numărul de serie, adresa MAC sau hardware, numele reţelei (SSID), tipul de autentificare şi adresa IP. Poate fi necesar să faceţi referire la informaţiile de pe această pagină atunci când configuraţi sau depanaţi o conexiune de reţea pentru imprimanta HP.

Reţea virtuală privată (VPN)

  Reţeaua virtuală privată este o reţea securizată care utilizează o infrastructură publică, cum ar fi internetul, pentru a asigura accesul de la distanţă la o reţea centralizată.

Nume reţea wireless (SSID)

  Numele de reţea wireless implicit sau SSID (identificatorul de set de servicii) este creat de producătorul routerului şi nu este un nume unic. Creaţi un nume unic pentru router pentru a evita posibilitatea ca acesta să coincidă cu numele unei alte reţele.

Raport privind testarea reţelei wireless

  Dacă imprimanta este conectată la reţea printr-o conexiune wireless, imprimarea acestui raport poate să verifice conexiunea de reţea şi să ofere informaţii de diagnosticare despre conexiune.

Parolă wireless

  Parola wireless împiedică accesul utilizatorilor neautorizaţi la reţeaua dumneavoastră wireless. Cele mai uzuale tipuri de criptare sunt WEP şi WPA. Cheia WEP şi fraza de acces WPA sunt sensibile la litere mari şi mici. Introduceţi literele mari şi mici exact aşa cum apar.

© Hewlett-Packard Development Company, L.P.