Neveiksmīga tīkla instalācija

Palīdzība saistībā ar tīkla instalāciju

## Neveiksmīga tīkla instalācija

Atlasiet iespējamo iemeslu.

Printeris vai dators ir zaudējis savienojumu vai tie ir dažādos apakštīklos.

Printeris vai dators programmatūras instalācijas laikā ir zaudējis savienojumu ar tīklu vai tie ir dažādos apakštīklos.

- Ja cenšaties veikt instalāciju bezvadu tīklā, pārliecinieties, ka printeris ir savienots ar datoru, izmantojot bezvadu savienojumu, un pēc tam šajā ekrānā atlasiet Mēģināt vēlreiz.

  PIEZĪME. Varat atlasīt printera vadības panelī esošo pogu Bezvadu, lai piekļūtu bezvadu izvēlnei un pārbaudītu printera savienojuma ar tīklu statusu.

- Ja jūsu printeris un dators atrodas dažādos apakštīklos, šajā ekrānā atlasiet Atcelt. Turpmākajos ekrānos jums, iespējams, būs nepieciešams manuāli ievadīt jūsu IP adresi, lai veiktu instalāciju.

Drošības programmatūra bloķē instalāciju

Izmantojiet HP Print and Scan Doctor, kas nodrošina diagnostikas informāciju un citu palīdzību, lai palīdzētu jums atrisināt ar drošības programmatūras ugunsmūri saistītās problēmas. Lai iegūtu šo utilītu, noklikšķiniet šeit: HP Print and Scan Doctor lejupielādes lapa

PIEZĪME. HP Print and Scan Doctor, iespējams, nav pieejams jūsu valodā.

Ja atrodaties pārvaldītā tīkla vidē, sazinieties ar savu IT administratoru par drošības programmatūru, kas, iespējams, bloķē instalāciju.

Jūs varat īslaicīgi atspējot savu ugunsmūri un instalācijas ekrānā atlasīt Mēģināt vēlreiz, lai redzētu, vai instalācija tiks pabeigta bez kļūdām.

Lai iegūtu informāciju par darbu ar drošības programmatūras ugunsmūriem un noteiktu drošības lietojumprogrammu risinājumiem, noklikšķiniet šeit:

Pāriet tiešsaistē uz Bezvadu drukāšanas centru

PIEZĪME. Bezvadu drukāšanas centrs, iespējams, nav pieejams jūsu valodā.

Maršrutētājs nedarbojas

Reizēm maršrutētāji var pārslēgties nepiemērotā režīmā. Atvienojiet maršrutētāja strāvas vadu, uzgaidiet 30 sekundes, tad atkārtoti pievienojiet strāvas vadu. Kad maršrutētājs ir gatavs, instalācijas ekrānā noklikšķiniet uz Mēģināt vēlreiz, lai redzētu, vai instalācija tiks pabeigta bez kļūdām.

© Hewlett-Packard Development Company, L.P.