Ordliste

# Ordliste

Adgangskode for trådløs forbindelse

  En adgangskode for trådløs forbindelse forhindrer uvedkommende i at få adgang til det trådløse netværk. De mest almindelige typer kryptering er WEP og WPA. Der skelnes mellem store og små bogstaver for WEP-nøglen og WPA-adgangskoden. De skal derfor angives med nøjagtigt de samme små og store bogstaver, som da de blev oprettet.

Gateway-adresse

  Trådløse routere har en gateway-adresse, som er en unik IP-adresse, der er tildelt af producenten af routeren. Denne gateway-adresse ændres ikke, medmindre du ændrer den. Du kan finde routerens gateway-adresse samt oplysninger om, hvordan den kan ændres, i dokumentationen til routeren eller ved at kontakte producenten af routeren.

Wi-Fi Direct udskrivning

  Med Wi-Fi Direct udskrivning kan du udskrive trådløst fra en computer eller mobilenhed (f.eks. en smartphone, en tablet-pc eller andre trådløse enheder) – uden at skulle oprette forbindelse til et eksisterende trådløst netværk. Du skal bruge printersoftware fra HP for at kunne udskrive via Direkte trådløs fra en computer. Der kræves en kompatibel app til udskrivning for at kunne udskrive via Wi-Fi Direct fra en smartphone eller tablet-pc. Når du har konfigureret printeren, vil du kunne oprette en Direkte trådløs-forbindelse. Der er flere oplysninger om, hvordan du aktiverer Wi-Fi Direct udskrivning, i printerdokumentationen.

HP ePrint

  HP ePrint er en gratis tjeneste fra HP, som du kan bruge til at udskrive på din HP ePrint-kompatible printer hvor og når som helst. Du skal bare sende dokumenter og fotos som vedhæftede filer til den e-mail-adresse, som printeren tildeles, når du aktiverer Web Services. Der kræves ingen ekstra software eller drivere. I HP-printersoftwaren får du hjælp til at konfigurere HP ePrint. Når du bruger HP ePrint, apps til udskrivning og HP Connected sammen med HP-printere med forbindelse til internettet (enkeltvis og samlet kaldet "ePrintCenter-systemet"), kræves der en gratis HP Connected-konto og accept af de vilkår og betingelser, der findes på HP Connected-webstedet.

Integreret webserver (EWS – Embedded Web Server)

  Den integrerede webserver (EWS) er en webside, som findes på printeren. Når printeren har forbindelse til et netværk, kan du bruge den integrerede webserver til at få vist statusoplysninger, ændre indstillinger og til at styre printeren fra computeren. Du kan bruge den integrerede webserver uden at have forbindelse til internettet. I så fald er der dog nogle funktioner, som muligvis ikke kan benyttes.

IP-adresse

  En IP-adresse (Internet Protocol) er et unikt id-nummer, som de forbundne enheder – f.eks. en printer – tildeles af netværket. En gyldig IP-adresse består af fire tal med punktummer imellem, f.eks. 192.168.1.001. Alle enhederne på et lokalt netværk tildeles unikke IP-adresser. Typisk tildeles IP-adressen automatisk af den trådløse router, hvilket kaldes DHCP-adressering. Du kan oprette en manuel (eller statisk) IP-adresse for en printer på netværket. Den statiske adresse for printeren skal svare til formatet for routerens gateway-adresse.

MAC-adresse

  Hardwareadressen eller MAC-adressen (Media Access Control) er et id, som HP tildeler netværkshardwaren under fremstillingen af produktet. MAC-adressen vises på netværkskonfigurationssiden og er trykt på mærkaten med serienummeret på printeren.

Navn på trådløst netværk (SSID)

  Standardnavnet på det trådløse netværk, som også kaldes SSID (Service Set Identifier), oprettes af producenten af routeren og er ikke et unikt navn. Opret et unikt navn for din router for at undgå at have det samme navn som et andet netværk.

Netværkskonfigurationsside

  Netværkskonfigurationssiden er en rapport over printerens specifikationer, f.eks. netværksstatus, aktiv forbindelsestype, serienummer, MAC- eller hardwareadresse, netværksnavn (SSID), godkendelsestype og IP-adresse. Du skal muligvis bruge oplysningerne på denne side, når du konfigurerer eller udfører fejlfinding for en netværksforbindelse til HP-printeren.

Rapport over test af trådløst netværk

  Hvis der er en trådløs forbindelse mellem printeren og netværket, kan du bekræfte netværksforbindelsen og få diagnosticeringsoplysninger om forbindelsen ved at udskrive denne rapport.

VPN-netværk (Virtual Private Network)

  Et VPN-netværk er et sikkert netværk, som bruger en offentlig infrastruktur, som f.eks. internettet, til at opnå fjernadgang til et centraliseret netværk.

Værtsnavn

  Printeren har et unikt værtsnavn, som den tildeles af HP. Når du bedes om at indtaste værtsnavnet, skal du sørge for at indtaste det præcis, som det vises.

© Hewlett-Packard Development Company, L.P.