המדפסת והמחשב מחוברים לרשתות שונות

עזרה בהגדרת רשת

## המדפסת והמחשב מחוברים לרשתות שונות

בחר בסיבה אפשרית:

למספר רשתות באזור שלך יש שם רשת (SSID) זהה

אם לא שינית את שם הרשת (SSID‏) של הנתב האלחוטי מהגדרת ברירת המחדל של היצרן, ייתכן שקיים נתב אלחוטי נוסף עם אותו שם באזורך. ייתכן שהמחשב האלחוטי או המדפסת שברשותך מתחברים בטעות לנתב האלחוטי האחר. למניעת מצב זה, הקצה לרשת האלחוטית שלך שם ייחודי. אם תעשה זאת, יהיה עליך להגדיר את כל ההתקנים האלחוטיים המתחברים לרשת שלך עם שם הרשת החדש.

לרשת שלך יש יותר מנתב אחד או רשת-משנה אחת

אם הרשת שלך כוללת יותר מנתב אחד, ייתכן שהמחשב והמדפסת מחוברים לנתבים שונים. ודא כי המחשב והמדפסת מחוברים לאותו נתב. כמו כן, ייתכן שהנתב שלך מספק חיבור אורח נפרד לרשת. ודא כי המחשב והמדפסת אינם משתמשים בחיבור אורח.

אם הרשת כוללת רשתות-משנה, בחר באפשרות המשך ולאחר מכן הזן את כתובת ה-IP של המדפסת באופן ידני.

ייתכן שלמחשב יש יותר מפרופיל רשת אחד

ודא שהמחשב מתחבר לנתב הנכון. ייתכן שהשתמשת בנתב אלחוטי שונה באזורך, שעדיין פעיל, ולמחשב עדיין יש את פרופיל הרשת שלו. ייתכן שעם הפעלתו, המחשב מתחבר לנתב אלחוטי זה באופן אוטומטי.

המחשב מחובר לרשת וירטואלית פרטית (VPN‏)

אם המחשב שלך משתמש בחיבור VPN כדי לגשת לרשת חיצונית מאובטחת, ראשית עליך להתנתק מרשת ה-VPN כדי לזהות ולהתקין את המדפסת ברשת.

© Hewlett-Packard Development Company, L.P.