Besednjak

# Besednjak

Vgrajeni spletni strežnik (EWS)

  Vgrajeni spletni strežnik (EWS) je spletna stran, ki obstaja v tiskalniku. Ko je tiskalnik povezan v omrežje, si lahko z EWS ogledujete informacije o stanju, spreminjate nastavitve in upravljate tiskalnik iz računalnika. Vgrajeni spletni strežnik lahko uporabljate brez povezave z internetom, vendar nekatere funkcije morda ne bodo na voljo.

Naslov prehoda

  Brezžični usmerjevalniki imajo naslov prehoda, ki je enoličen naslov IP, ki ga dodeli proizvajalec usmerjevalnika. Ta naslov prehoda se ne bo spremenil, razen če ga sami ne spremenite. Oglejte si dokumentacijo, ki ste jo dobili z usmerjevalnikom oz. se obrnite na proizvajalca usmerjevalnika, če želite izvedeti naslov prehoda usmerjevalnika in kako ga spremeniti.

Ime gostitelja

  Tiskalnik ima enolično ime gostitelja, ki ga dodeli HP. Ko bo treba vnesti ime gostitelja, ga vnesite točno tako, kot je prikazano.

HP ePrint

  HP ePrint je HP-jeva brezplačna storitev, ki omogoča tiskanje s tiskalnikom, ki podpira HP ePrint, in sicer kjer koli, od koder lahko pošiljate e-pošto. Ko omogočite spletne storitve, preprosto pošljite dokumente in fotografije kot priloge na e-poštni naslov, ki je dodeljen tiskalniku. Dodatna programska oprema ali gonilniki niso potrebni. Programska oprema za tiskalnik HP vas bo vodila skozi nastavitev storitve HP ePrint. Za uporabo storitve ePrint, aplikacij za tiskanje in HP Connected v povezavi s HP-jevimi spletnimi tiskalniki (ločeno in skupaj imenovani »Sistem ePrintCenter«) potrebujete brezplačen račun HP Connected, kar pomeni, da se strinjate s pogoji in določili spletne strani HP Connected.

Brezžično tiskanje Wi-Fi Direct

  S tiskanjem prek Wi-Fi Direct lahko brezžično tiskate iz računalnika ali mobilne naprave (na primer pametnega telefona, tabličnega računalnika ali druge brezžične naprave) brez povezave z obstoječim brezžičnim omrežjem. Za neposredno brezžično tiskanje iz računalnika potrebujete programsko opremo za tiskalnik HP. Za tiskanje prek Wi-Fi Direct s pametnega telefona ali tabličnega računalnika je potrebna združljiva aplikacija za tiskanje. Po nastavitvi tiskalnika boste lahko ustvarili neposredno brezžično povezavo. Oglejte si dokumentacijo tiskalnika, če želite izvedeti, kako omogočiti brezžično tiskanje prek Wi-Fi Direct.

Naslov IP

  Naslov internetnega protokola (IP) je enolični številčni identifikator, ki ga omrežje dodeli povezani napravi, npr. tiskalniku. Veljaven naslov IP je sestavljen iz štirih številk, ločenih s pikami, na primer 192.168.1.001. Vse naprave v lokalnem omrežju imajo dodeljene enolične naslove IP. To dodelitev naslova IP praviloma samodejno opravi brezžični usmerjevalnik in se imenuje dodeljevanje naslovov z DHCP. Za omrežni tiskalnik lahko ustvarite ročno dodeljen (statični) naslov IP. Statični naslov tiskalnika se mora ujemati z obliko naslova prehoda usmerjevalnika.

Naslov MAC

  Nadzor dostopa do medija (MAC) ali naslov strojne opreme je identifikator, ki ga HP med izdelavo dodeli omrežni strojni opremi. Naslov MAC je vključen na strani za konfiguracijo omrežja in je natisnjen na nalepki s serijsko številko vašega tiskalnika.

Stran s konfiguracijo omrežja

  Stran s konfiguracijo omrežja je poročilo o specifikacijah tiskalnika, na primer o stanju omrežja, vrsti aktivne povezave, serijski številki, MAC oz. naslovu strojne opreme, omrežnem imenu (SSID), vrsti preverjanja pristnosti in naslovu IP. Pri nastavitvi ali odpravljanju težav z omrežno povezavo za vaš tiskalnik HP boste morda morali uporabiti informacije na tej strani.

Navidezno zasebno omrežje (VPN)

  Navidezno zasebno omrežje je varno omrežje, ki uporablja javno infrastrukturo, na primer internet, za zagotavljanje oddaljenega dostopa do centraliziranega omrežja.

Ime brezžičnega omrežja (SSID)

  Privzeto ime brezžičnega omrežja ali SSID (Service Set Identifier) ustvari proizvajalec usmerjevalnika in ni enolično ime. Vašemu usmerjevalniku določite enolično ime, da ne bi bilo enako že obstoječemu imenu drugega omrežja.

Poročilo o preizkusu brezžičnega omrežja

  Če ima tiskalnik brezžično povezavo z vašim omrežjem, lahko tiskanje tega poročila preveri omrežno povezavo in posreduje diagnostične informacije o povezavi.

Geslo za brezžično omrežje

  Brezžično geslo preprečuje nezaželen dostop neznanih oseb do vašega brezžičnega omrežja. Najpogostejši vrsti šifriranja sta WEP in WPA. Ključ WEP in geslo WPA razlikujeta med velikimi in malimi črkami; vnesite natančno definirane velike in male črke.

© Hewlett-Packard Development Company, L.P.