Napredna nastavitev tiskalnika

Pomoč pri namestitvi omrežja

## Napredna nastavitev tiskalnika

Vaš brezžični usmerjevalnik vsem napravam v vašem lokalnem brezžičnem omrežju ponavadi samodejno dodeli naslov IP (dodeljevanje naslovov z DHCP).

Če želite uporabiti svoj naslov IP:

1. Ustvarite naslov IP za vaš tiskalnik.

   - Oblika naslova IP tiskalnika se mora ujemati z obliko naslova prehoda usmerjevalnika. Prvi trije številčni segmenti obeh naslovov morajo biti enaki, le zadnja številka mora biti enolična. Oglejte si dokumentacijo, ki ste jo dobili z usmerjevalnikom oz. se obrnite na proizvajalca usmerjevalnika, če želite izvedeti naslov prehoda usmerjevalnika.

   - Vsaka naprava v vašem brezžičnem omrežju mora imeti enoličen naslov IP.

   - Vaš naslov IP mora biti v obsegu, ki ga določi usmerjevalnik. Oglejte si dokumentacijo, ki ste jo dobili z usmerjevalnikom oz. se obrnite na proizvajalca usmerjevalnika, če želite izvedeti naslovljiv obseg.

     Na primer:

     Naslov prehoda usmerjevalnika | 192.168.1.1
     Naslov IP 1. naprave | 192.168.1.100
     Naslov IP 2. naprave | 192.168.1.101
     Naslov IP vašega tiskalnika | 192.168.1.102

2. V polje Naslov IP vnesite naslov IP, ki ste ga ustvarili za vaš tiskalnik.

3. V polje Maska podomrežja vnesite 255.255.255.0, razen če ste spremenili privzeto nastavitev.

4. V polje Prehod vnesite naslov prehoda vašega brezžičnega usmerjevalnika.

5. Izberite Nadaljuj, da se te vrednosti shranijo v tiskalnik.

Če ste pomotoma prišli do zaslona »Napredna nastavitev tiskalnika«, kliknite »Nazaj«, da se vrnete na prejšnji zaslon.

© Hewlett-Packard Development Company, L.P.