Tulostin ja tietokone ovat yhteydessä eri verkkoihin

Verkkoasennuksen ohje

## Tulostin ja tietokone ovat yhteydessä eri verkkoihin

Valitse mahdollinen syy:

Usealla alueella olevalla verkolla on sama verkkonimi (SSID)

Jos et ole muuttanut langattoman reitittimen verkon nimeä (SSID) valmistajan oletusnimestä, alueella voi olla toinen langaton reititin, jolla on sama nimi. Joko langaton tietokoneesi tai tulostimesi voi vahingossa olla yhteydessä tuohon toiseen reitittimeen. Tämän voi välttää määrittämällä langattomalle verkolle yksilöllisen nimen. Jos toimit näin, kaikille verkkoon yhteydessä oleville langattomille laitteille on määritettävä uusi verkon nimi.

Verkossa on useita reitittimiä tai aliverkkoja

Jos verkossa on useampi kuin yksi reititin, tietokone ja tulostin saattavat olla yhteydessä eri reitittimiin. Varmista, että tietokone ja tulostin ovat yhteydessä samaan reitittimeen. Lisäksi reititin saattaa tarjota erillisen vierasverkkoyhteyden. Varmista, että tietokone ja tulostin eivät käytä vierasyhteyttä.

Jos verkossa on aliverkkoja, valitse Jatka ja anna tulostimen IP-osoite manuaalisesti.

Tietokoneessa voi olla useita verkkoprofiileita

Varmista, että tietokone on yhteydessä oikeaan reitittimeen. Olet ehkä käyttänyt alueellasi toista langatonta reititintä, joka on aktiivinen. Tietokoneessa voi yhä olla tuon verkon profiili. Tietokone voi käynnistettäessä automaattisesti muodostaa yhteyden tähän langattomaan reitittimeen.

Tietokone on liitetty näennäiseen yksityisverkkoon (VPN)

Jos tietokoneesi on muodostanut yhteyden ulkopuoliseen suojattuun verkkoon VPN-yhteydellä, yhteys on ensin katkaistava, jotta verkkoon liitetty tulostin löytyisi ja asennus onnistuisi.

© Hewlett-Packard Development Company, L.P.